laion/Wikipedia-Exotic huggingface dataset:
קריוקי (סרט, 2022)

קריוקי הוא סרט קולנוע ישראלי משנת 2022 בבימויו של משה רוזנטל, עם ששון גבאי, ריטה שוקרון וליאור אשכנזי בתפקידים הראשיים. הבכורה העולמית של הסרט נערכה במסגרת התחרות הרשמית של פסטיבל הסרטים טרייבקה. הבכורה הישראלית נערכה במסגרת פסטיבל הקולנוע ירושלים, שם זכה בפרס סרט הביכורים הטוב ביותר ובפרס בחירת הקהל. הסרט זכה בארבעה פרסים בטקס פרסי אופיר לשנת 2022 שנערך ב-18 בספטמבר 2022: השחקן הראשי הטוב ביותר (ששון גבאי), השחקנית הראשית הטובה ביותר (ריטה שוקרון), הפסקול הטוב ביותר והמוזיקה המקורית הטובה ביותר, לאחר שהיה מועמד ל-14 פרסי אופיר. מאיר (ששון גבאי) וטובה (ריטה שוקרון), זוג בגיל העמידה, חיים בחולון בתחושת החמצה. לדירת הפנטהאוז בבניין בו הם גרים נכנס שכן חדש - איציק מרציאנו (ליאור אשכנזי), סוכן דוגמניות ממיאמי, רווק, נהנתן ומוחצן, המארח מסיבות קריוקי בביתו. בקרבת איציק מאיר וטובה מתמלאים בתחושת חיות מפתיעה. טובה מתחילה לפנטז על חופשות משותפות וארוחות ערב עם השכן הכריזמטי, ואילו מאיר נוהה אחר סגנונו של איציק ומגלה צדדים חדשים בנפשו. כשהשניים מבינים שהם אינם השכנים היחידים שאיציק מוצא בהם עניין, זיקתם לשכן האטרקטיבי הופכת עד מהרה לאובססיה של ממש. מבקרי הקולנוע שיבחו את הסרט. כך, למשל, כתב אבנר שביט: "קריוקי מפגין מיומנות מוחלטת בכל ההיבטים: היכולת הסיפורית, עיצוב הדמויות, השילוב בין הומור ודרמה, בניית המתח וההתרה שלו, הצילום והעיצוב האמנותי והיכולת להוציא את המיטב מצוות השחקנים המעולה מלכתחילה." "קריוקי", במסד הנתונים הקולנועיים IMDb (באנגלית) "קריוקי", באתר ספר הקולנוע הישראלי "קריוקי", באתר אידיבי "קריוקי", במיזם "אישים" לתיעוד היצירה הישראלית קריוקי, במיזם "אישים" לתיעוד היצירה הישראלית אורון שמיר, סרט ישראלי כמו "קריוקי" הוא סיבה למסיבה, באתר הארץ, 26 ביולי 2022 מה לראות בפסטיבל הקולנוע ירושלים 2022, באתר ‏מאקו‏, 27 ביולי 2022 אור סיגולי, ‏פסטיבל ירושלים 2022: "אמריקה", "ציפורים שיכורות", "סבוי", באתר "סריטה", 28 ביולי 2022 דורית אסרף מזרחי, הנציג שלנו באוסקר: "סינמה סבאיא" זכה בפרס אופיר 2022, באתר כאן – תאגיד השידור הישראלי, 18 בספטמבר 2022 אבנר שביט‏, עם אולמות מלאים וסרטים מוצלחים, כולם יצאו מנצחים מהתחרויות של פסטיבל ירושלים, באתר וואלה, 29 ביולי 2022
סובב מון בלאן

סובב מון בלאן (בצרפתית: TMB - Tour du Mont Blanc) הוא טרק פופולרי באירופה העובר במדינות צרפת, איטליה, ושווייץ. הוא מסלול מעגלי, אורכו כ-170 קילומטרים וכולל עליות וירידות מצטברות בגובה של 10 קילומטרים. הוא סובב סביב רכס ההרים מסיב מון בלאן, במרכזו הר המון בלאן. המסלול המעגלי מסומן היטב. מקובל ללכת בו נגד כיוון השעון במשך כ-11 יום; שתחילתו בלז אוש הסמוכה לשאמוני, צרפת. לאורך המסלול בקתות המאפשרות לינה, שתייה ומזון, זאת לצד האפשרות לשינה באוהל לצד המסלול. רכבלים רבים פועלים בסמוך למסלול. את המסלול ניתן לבצע בתקופת הקיץ - בין אמצע יוני עד אמצע ספטמבר בשל תנאי מזג אוויר ופעילות הבקתות. מחוץ לעונה, רוב הבקתות סגורות ומקומות הלינה מוגבלים. למסלול הראשי מחוברים מסלולי משנה, המכונים "וריאנטים" המאפשרים מעבר באזורי נוף סמוכים ואגמים. רמת הקושי של המסלול גבוהה. ישנן חברות המספקות שירות של העברת ציוד בין הבקתות, אם כי לא בכל מקום השירות מתאפשר, בשל רמת עבירות נמוכה. תחרות אולטרה מרתון "מון בלאן" ("UTMB") נערכת מדי שנה, משנת 2003, בסובב מון בלאן ובמסגרתה חוצים את המסלול אלפי רצים, כאשר הטובים מביניהם חוצים אותו בפחות מ-22 שעות. נוף הנשקף מהצד הצרפתי של מסלול סובב מון בלאן בקתת בונהום, 1999 בקתת אליזבתה, 2017 מדיה וקבצים בנושא סובב מון בלאן בוויקישיתוף אתר האינטרנט הרשמי של סובב מון בלאן (בצרפתית) אתר האינטרנט הרשמי של סובב מון בלאן (באיטלקית) Reynolds, Kev (2015). Tour of Mont Blanc: Complete two-way trekking guide. Cicerone Press Limited. ISBN 978-1852847791. תום מורן‏, שלוש עונות ביום אחד: הישראלי שחזר מהטיול במון בלאן, באתר וואלה, 27 ביולי 2017 "UTMB: Results of a race". ultratrailmb.com. UTMB. נבדק ב-2 בספטמבר 2022. {{cite web}}: (עזרה)
רשימת משאלות

רשימת משאלות או רשימת רצונות או רשימת תשוקות היא רשימה שבה מפורטים סחורות או שירותים שבהם אדם או ארגון רוצים. המחבר רשאי להפיץ עותקים של הרשימה למשפחתו, לחבריו ולבעלי עניין אחרים שסביר שירכשו חלק מהפריטים עבור הנמען או יציעו עבורו למכירה חלק מהפריטים הרשומים. המטרה של רשימת משאלות היא להקל על התקשורת בין מקבל המתנה לנותן המתנה. רשימות משאלות מכילות לרוב פריטים שרוכש מתנה יכול להשיג ממגוון קמעונאים. חלק מרשימות המשאלות מתמחות למטרות מסוימות או מרוכזות בקמעונאים בודדים, כגון רישום מתנות (אנ') (למשל רישום נישואים (אנ')). בתרבויות מסוימות, אנשים נותנים רשימות משאלות לפני חגים גדולים הכוללים מתן מתנות, כגון חג המולד וימי הולדת. הזדמנויות נפוצות אחרות להנפקת רשימות משאלות כוללות מסיבות טרום לידה, חנוכת בית, חתונות וצדקה. אתרי אינטרנט וחבילות תוכנה ארגוניות רבים מציעים למשתמשים את האפשרות להוסיף "משאלה" – הצעה לשיפור או שינוי האתר/חבילה, ולהצביע על חשיבותה של ההצעה. במקרים רבים, כאשר חברה לא יכולה לספק מסגרת שכזו, משתמשים יוצרים רשימות משאלות משלהם, בפורומים או בלוגים באינטרנט. חלק מאתרי הקניות מספקים ממשקים נוחים לרשימת משאלות, בהם Amazon,‏ AliExpress ו-MyRegistry (אנ'). אלו מאפשרים לכל אחד, גם לאנשים פרטיים וגם לארגונים ועמותות, להרכיב ולפרסם רשימת משאלות. החברים או התורמים יכולים לסמן ברשימה את המוצרים שברצונם להזמין עבור מפרסם הרשימה, לשלם עליהם, והמוצרים יגיעו ישירות אל הכתובת של המפרסם. עמותות רבות מפרסמות רשימת משאלות, ובה פריטים שהעמותה זקוקה להם, והציבור שמעוניין לתרום יכול להזמין את הפריטים האלו עבור העמותה. רוב העמותות הללו משתמשות בממשקים של אתרי הקניות המקוונות. אלו מאפשרים לכל אחד להזמין פריטים מהרשימה ישירות אל הכתובת של העמותה. ברוב הממשקים, המשתמש יכול לחפש רשימת משאלות לפי שם העמותה. מלבד אתרי הקניות, ישנם אתרים ייעודיים לתרומות פריטים לנזקקים באמצעות רשימת משאלות. דוגמה לכך היא אתר Givit, שמפרסם צרכים של אנשים נזקקים ונפגעי אסונות, והמשתמש יכול לסמן את הפריטים שברצונו לתרום ולממן אותם. חלק מהעמותות שמפרסמות רשימת משאלות מדווחות שהן עדיין מעדיפות תרומות כספיות ישירות, מפני שהן מאפשרות לעמותה לנתב את הכסף שלה לפי הצרכים הדינאמיים שמתעוררים. בנוסף, לרוב העמותות יש גם צרכים שאינם חומריים, כמו שכירת שירותיו של איש מקצוע. כך למשל מדווחת עמותת Wildlife Rehabilitation Center, שמטפלת בחיות בר פגועות. למרות זאת, האפשרות לתרום פריטים מוחשיים מתוך רשימת משאלות לפעמים נוחה יותר לתורם. מדיה וקבצים בנושא רשימת משאלות בוויקישיתוף What is Wishlist - Definition, meaning and examples, ‏16 November 2021 What are wish lists and why are they important?, www.bigcommerce.com GIVIT - Whats needed, GIVIT Julianne Ragland, Wildlife Rehabilitation Center, Propel Nonprofits, ‏2016-07-28
Ghost (שיר של אלה הנדרסון)

"Ghost" (בעברית: רוח רפאים) הוא סינגל הבכורה של הזמרת והפזמונאית הבריטית, אלה הנדרסון, שיצא, על ידי חברות התקליטים סייקו מיוזיק וקולומביה רקורדס, ב-6 ביוני 2014 כסינגל המוביל מתוך אלבום האולפן הראשון שלה, Chapter One. השיר נכתב על ידי אלה הנדרסון, קינן ויליאמס, ראיין טדר ונואל זנקנלה, והופק על ידי ראיין טדר ונואל זנקנלה. מאז יציאתו, נמכרו למעלה מ-1.8 מיליון עותקים בבריטניה ויותר ממיליון עותקים בארצות הברית. הסינגל נחשב לסינגל השישי הנמכר ביותר ב-2014 בבריטניה. הוא הופיע בפסקול של הקומדיה הרומנטית My Dead Tinder Match. הווידאו קליפ הרשמי צולם בניו אורלינס, לואיזיאנה ב-10 במרץ 2014, ויצא בערוץ היוטיוב של אלה הנדרסון ב-23 באפריל 2014. נכון לספטמבר 2022, הווידאו קליפ נצפה למעלה מ-108 מיליון פעמים. הווידאו קליפ לרמיקס Switch, שבוים על ידי ג'ם טלבוט, יצא ב-14 באפריל 2014. נכון לספטמבר 2022, הווידאו קליפ נצפה למעלה מ-5 מיליון פעמים. מידע על היצירה "Ghost" באתר מיוזיק בריינז מידע על הסינגל "Ghost" באתר מיוזיק בריינז מידע על היצירה "Ghost" באתר Discogs סרטון השיר "Ghost" באתר יוטיוב "Ella Henderson's "Ghost" Arrives at US Pop Radio". Headline Planet. 2014-08-26. ארכיון מ-2016-03-03. נבדק ב-2022-09-01. Moss, Liv (15 באפריל 2014). "Ella Henderson unveils artwork for new single, Ghost". Official Charts Company. ארכיון מ-2014-04-19. נבדק ב-30 באפריל 2014. {{cite web}}: (עזרה) "Ella Henderson - Ghost (Official Video)". YouTube. ארכיון מ-2014-04-30. נבדק ב-2022-09-01. Corner, Lewis (23 באפריל 2014). "Ella Henderson unveils debut single 'Ghost' - watch the music video". דיגיטל ספיי. Hearst Magazines UK. ארכיון מ-2014-07-03. נבדק ב-8 ביוני 2014. {{cite web}}: (עזרה) "Ella Henderson - Ghost (Switch Remix)". YouTube. ארכיון מ-2014-07-30. נבדק ב-8 ביוני 2014. {{cite web}}: (עזרה) Brown, Jimmy (14 באפריל 2014). "Ella Henderson 'Ghost (Switch Remix) by Jem Talbot". Promonews.tv. ארכיון מ-2014-07-03. נבדק ב-8 ביוני 2014. {{cite web}}: (עזרה) "Ghost: Ella Henderson: Amazon.de: Musik-Downloads". Amazon.de. 6 ביוני 2014. ארכיון מ-2022-10-15. נבדק ב-27 ביולי 2014. {{cite web}}: (עזרה) "iTunes - Music - Ghost - Single by Ella Henderson". iTunes. ארכיון מ-2014-07-22. נבדק ב-2022-09-01. "iTunes - Music - Ghost (Remixes) - Single by Ella Henderson". iTunes. ארכיון מ-2014-08-16. נבדק ב-2022-09-01. "Ghost: Ella Henderson: Amazon.fr: Téléchargement de musique". Amazon.fr. 9 ביוני 2014. ארכיון מ-2022-10-15. נבדק ב-27 ביולי 2014. {{cite web}}: (עזרה) "Ghost: Ella Henderson: Amazon.es: Música digital". Amazon.es. 9 ביוני 2014. ארכיון מ-2022-10-15. נבדק ב-27 ביולי 2014. {{cite web}}: (עזרה) "Ghost: Ella Henderson: Amazon.it: Musica Digitale". Amazon.it. 10 ביוני 2014. ארכיון מ-2022-10-15. נבדק ב-27 ביולי 2014. {{cite web}}: (עזרה) Corradini, Paola (23 ביולי 2014). "Ella Henderson - Ghost (Radio Date)". Sony Music Entertainment Italy. Earone. ארכיון מ-2014-07-26. נבדק ב-24 ביולי 2014. {{cite web}}: (עזרה) "Ghost: Ella Henderson: Amazon.com: Digital Music". Amazon. 29 ביולי 2014. ארכיון מ-2022-10-15. נבדק ב-30 ביולי 2014. {{cite web}}: (עזרה) "Ghost: Ella Henderson: Amazon.de: Musik". Amazon.de. 29 באוגוסט 2014. ארכיון מ-2022-10-15. נבדק ב-2 באוגוסט 2014. {{cite web}}: (עזרה)
בית האיגודים

בית האיגודים (ברוסית: Дом Союзов) הוא בניין ציבורי בפינת הרחובות אוחוטני ריאד ובולשאיה דמיטרובקה במרכז מוסקבה. אנדרטה לקלאסיציזם של סוף המאה ה-18. נכון לשנת 2022 באולם העמודים בבניין מתקיימים קונצרטים הלוויות, אירועים חגיגיים, כנסים וסמינרים. אולם העמודים של בית האיגודים הוא מקום פרידה ממדינאים ואנשי תרבות שנפטרו. מסורת זו התחילה מפברואר 1921 לאחר טקס אזכרה אזרחי למהפכן פיטר קרופוטקין. לאחר מותו של ולדימיר לנין, ב-21 בינואר 1924, נערך טקס הפרידה באולם העמודים. לארגון ההלוויה הוקמה ועדה בהנהגתו של פליקס דזרז'ינסקי. לאחר תהלוכה לאורך הכיכר האדומה, הובל הארון לבית האיגודים והותקן באולם העמודים, שם היה בין ה-23 ל-27 בינואר. במהלך תקופה זו ביקרו בבניין יותר מ-50 אלף איש, בסך הכל הונחו 821 זרי פרחים. לפני המלחמה ובפעם הראשונה אחריה, כמעט כל טקסי הפרידה מחברי הפוליטביורו שנפטרו, הוועד המרכזי של המפלגה הקומוניסטית של כל האיחודים של הבולשביקים, חברי הוועד הפועל המרכזי של ברית המועצות, מועצת העם. קומיסרים של ברית המועצות התקיימו באולם העמודים. טקס הפרידה מיוסיף סטלין החל למחרת יום מותו, 5 במרץ 1953, בהיכל העמודים. בנובמבר 1982, בבית האיגודים, נפרדו מהמזכיר הראשון של המפלגה הקומוניסטית הסובייטית, יו"ר נשיאות הסובייט העליון של ברית המועצות ליאוניד ברז'נייב. יורי אנדרופוב, מיכאיל גורבצ'וב, ויקטור גרישין ואחרים היו במשמר הכבוד. ב-3 בספטמבר 2022 התקיימה פרידה מהמזכיר הכללי האחרון של המפלגה הקומוניסטית, ומהנשיא היחיד של ברית המועצות, מיכאיל גורבצ'וב. מדיה וקבצים בנושא בית האיגודים בוויקישיתוף אתר האינטרנט הרשמי של בית האיגודים Андрей Сидорчик, Ленин, Сталин, Жириновский. С кем прощались в Колонном зале Дома Союзов?, AiF, ‏2022-04-07 (ברוסית)
Ghost

האם התכוונתם ל... רוח רפאים Ghost (שיר של אלה הנדרסון) Ghost (שיר של ג'יימי-לי קריוויץ) Ghost (שיר של ג'סטין ביבר)
יהודה בוסקלה

יהודה בוסקלה (16 בדצמבר 1864 - 1 בדצמבר 1904) היה מראשוני האגרונומים ביישוב, מפקידי הברון רוטשילד במושבות העלייה הראשונה. נולד ביפו למשפחה מסורתית. בגיל שלוש-עשרה עבר ללמוד במקווה ישראל למרות התנגדות הוריו לחינוך החילוני. סיים את לימודיו בהצטיינות ונשלח על ידי הנהלת המוסד ללימודים גבוהים בצרפת, יחד עם אברהם בריל ופרץ פסקל. בצרפת עבד בגינון אצל הברון רוטשילד, שהתרשם ממנו ותמך בלימודיו. הוסמך כאגרונום לאחר סיום לימודיו בבית הספר הגבוה לחקלאות בורסאי. כשחזר לארץ ישראל התחתן עם שרה (בת ישראל רבינוביץ-כרמילביץ). התקבל למשרת אגרונום בפקידות הברון רוטשילד במושבות ועבד בראשון לציון, פתח תקווה, יסוד המעלה, זכרון יעקב וחדרה. בין היתר הקים בזכרון יעקב תחנת ניסיונות לאיקלום עצי פרי ונטע בה שסק, תה וזית. שתל את פרדס הברון בשטח של 150 דונם בקרבת זכרון יעקב, מטע של 30,000 עצי זית בבת שלמה, ופיתח את ענף תות השדה. באזור חדרה עסק בייבוש ביצות ובנטיעת אקליפטוס. גישתו של בוסקלה הייתה שונה משל מרבית פקידי הברון. הוא הכיר בקשיי האיכרים במושבות וראה עצמו לא כממונה עליהם אלא כאחד מהם, נהג בהם בהתחשבות וכונה בשל כך בזכרון יעקב "הקונסול של העניים". גישתו זו גרמה לעימותים עם פקידי הברון, כיוון שלא הסכים להקשיח את עמדתו, ונואש לבסוף מחוסר הצלחתו לשכנע את עמיתיו לפעול בדרכו, פרש ממשרתו והתיישב בחדרה כאיכר. בוסקלה היה אהוד מאוד גם על ערביי האזור. בזכות קשריו הטובים איתם, ובפרט עם השייח מיפלח מכבארה, עזר ברכישת אדמות זרעוניה. כאשר חלתה בתו מרים בקדחת קשה, שלח אותה להבריא אצל חבריו בזרעניה ובטנטורה. ב-1896 מונה על ידי השלטון העות'מאני כקצין חקלאות למלחמה בארבה בנגב. בוסקלה היה בן למשפחה ספרדית מסורתית. אשתו שרה הייתה ממשפחה אשכנזית. המשפחה שהקימו הייתה אחת המשפחות הספרדיות-אשכנזיות הראשונות ביישוב, ילדי המשפחה התמודדו בשל כך עם לעג הן מצד האשכנזים והן מצד הספרדים. ילדות המשפחה נשלחו ללימודים בתנאי פנימיה בחיפה, מרחק שבע שעות רכיבה בדיליז'נס מזכרון יעקב. ילדיו: שלמה (סלומון), היה מורה וסגן-מנהל במקווה ישראל ובאלכסנדריה. יעקב, לחם במלחמת העולם הראשונה כמתנדב בצבא צרפת ונפל בקרב ורדן. ראובן, סוחר. אליס, אשת מאיר ג'יימס, חיו בפורט סעיד. מרים, אשת יעקב גוטמן, אחיו של נחום גוטמן. הוציאה לאור ב-1966 את הספר "שתי הספות" עם איוריו של נחום גוטמן, המתאר את הווי החיים כבתו של פקיד הברון, בילדותה בזכרון יעקב ובחיפה. קלייר, אשת יחזקאל ברוך, חיו בפורט סעיד. דוד תדהר (עורך), "יהודה בוסקלה", באנציקלופדיה לחלוצי הישוב ובוניו, כרך ב (1947), עמ' 611 האדון שייד על האיכרים והפועלים היהודים עובדי האדמה במושבות בארץ ישראל, השקפה, 5 בפברואר 1897 נילי פרידלנדר, צו קריאה/שתי הספות, מעריב, 10 בפברואר 1971 מרים בוסקלה-גוטמן, נתן...נתן...(מתוך "זכרון שלי"), חרות, 30 בדצמבר 1960 שתי הספות, בגוגל ספרים. הוצאת מחברות לספרות, 1966 ספרים/ימי החסידה הלבנה, "העולם הזה", גיליון 1534 מ-25 בינואר 1967, עמוד 25 אנדה עמיר, שתי הספות, דבר, 14 באוקטובר 1966
אנדרו נמבהארד

אנדרו ויליאם נמבהארד (באנגלית: Andrew William Nembhard; נולד ב-16 בינואר 2000) הוא כדורסלן קנדי המשחק בעמדת הרכז באינדיאנה פייסרס. נמבהארד בחר לשחק כדורסל עבור קבוצת הכדורסל של אוניברסיטת פלורידה. בעונתו הראשונה בקבוצה העמיד ממוצעים של 8.0 נקודות, 2.9 ריבאונדים ו-5.4 אסיסטים למשחק. בתום העונה הכריז על מועמדותו לדראפט 2019 ב-NBA, אך משך את מועמדותו והמשיך לעונה נוספת בפלורידה, בה העמיד ממוצעים של 11.2 נקודות, 5.6 ריבאונדים ו-3.0 אסיסטים למשחק. גם בתום עונת 2019/2020 הכריז כי יתמודד בדראפט 2020 ב-NBA, אך שוב התחרט והפעם בחר לעבור לשחק עבור אוניברסיטת גונזגה. בעונתו הראשונה בקבוצה העמיד ממוצעים של 9.2 נקודות, 2.4 ריבאונדים ו-4.4 אסיסטים למשחק. בעונתו השנייה העמיד ממוצעים של 11.8 נקודות, 5.8 אסיסטים, 3.4 ריבאונדים ו-1.6 חטיפות למשחק ובחר להתמודד בדראפט 2022 ב-NBA. בדראפט נבחר נמבהארד בבחירה ה-31 על ידי אינדיאנה פייסרס. הוא הצטרף לסגל הקבוצה לקראת טורניר ליגת הקיץ של ה-NBA, ובמשחק הבכורה שלו בטורניר קלע 5 נקודות והוסיף 5 ריבאונדים ו-5 אסיסטים בניצחון 96–84 על שארלוט הורנטס. ב-22 ביולי 2022 חתם על חוזה רוקי על סך 8.6 מיליון דולר לארבע עונות בקבוצה, שהפך לחוזה הרוקי הגדול בהיסטוריה שקיבל שחקן שהיה בחירת סיבוב שני בדראפט. מדיה וקבצים בנושא אנדרו נמבהארד בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA Nembhard Earns SEC All-Freshman Honors, Florida Gators (באנגלית) Emily Caron, Watch: Andrew Nembhard's game-winning shot upsets LSU, Sports Illustrated (באנגלית אמריקאית) UF freshman Andrew Nembhard declares for NBA draft, Orlando Sentinel The Canadian Press, Canadian guard Nembhard returning to Florida for sophomore season - TSN.ca, TSN, ‏2019-05-29 (באנגלית) Orlando area college basketball All Stars for 2019-20, Orlando Sentinel Florida's Nembhard, Mann declare for NBA draft, ESPN.com, ‏2020-04-26 (באנגלית) Nembhard to withdraw from draft, leave Gators, ESPN.com, ‏2020-05-30 (באנגלית) Tyler Conway, Florida Transfer Andrew Nembhard Commits to Gonzaga over Duke, More, Bleacher Report (באנגלית) Transfer Nembhard eligible to play for Gonzaga, ESPN.com, ‏2020-11-24 (באנגלית) Nembhard family has connections to Gonzaga and Creighton | The Spokesman-Review, www.spokesman.com WCC Unveils 2020-21 Men’s Basketball All-Conference Honors, wccsports.com (באנגלית) Timme Tabbed WCC Player Of The Year, wccsports.com (באנגלית) Zags guard Nembhard to declare for NBA draft, ESPN.com, ‏2022-04-21 (באנגלית) Indiana Pacers 2022 NBA2K23 Summer League Roster | NBA.com, www.nba.com Charlotte Hornets vs Indiana Pacers Jul 8, 2022 Box Scores | NBA.com, www.nba.com Pacers sign rookie point guard Andrew Nembhard to historic deal for 2nd-round pick, The Indianapolis Star (באנגלית אמריקאית) Pacers Sign Nembhard, www.nba.com (באנגלית)
אור & קסם (סדרת טלוויזיה)

אור & קסם (באנגלית: Light & Magic) היא סדרת טלוויזיה דוקומנטרית משנת 2022 בבימויו של לורנס קסדן, בהפקת לוקאס פילם ו-Imagine Documentaries . הסדרה עלתה לראשונה כסדרה מקורית של דיסני+ ב-27 ביולי 2022, כשכל ששת הפרקים שוחררו בבת אחת. הסדרה מספרת את ההיסטוריה של חברת האפקטים החזותיים לסרטי קולנוע Industrial Light & Magic (ILM) מאז הקמתה ב-1975, דרך תפקיד המפתח שלה בפיתוח אפקטים חזותיים ביצירת סרטים, ועד להתפתחויות הטכנולוגיות שאיפשרו את יצירת הסדרה המנדלוריאן. הסדרה עלתה לראשונה בדיסני+ ב-27 ביולי 2022. אתר הביקורות Rotten Tomatoes נתן דירוג מבקרים מקצועיים של 100% ו-92% של גולשי האתר. מִסְכָּם המבקרים באתר הוא: "כמתעדת את עלייתה של ILM, תוך שימת לב מקיפה לפרטים, אור & קסם היא הצדעה ראויה למאמץ המושקע בעשיית סרטים ופינוק מוחלט לחובבי הכשפים הקולנועיים". בריאן לאורי מ-CNN הצהיר שלורנס קסדן מצליח לתאר מבט מתחשב, משעשע ומפורט על יצירת האפקטים המיוחדים על פני הסדרה התיעודית, ומצא שזו תפיסה שאפתנית ועמוקה לגבי האופן שבו האפקטים המיוחדים של ILM יכולים להשפיע. ג'ים המפיל מ-IndieWire מצא שקסדן מצליח לספר סיפור רחב העוסק בטכנולוגיות מתקדמות בעדשה אישית, ואמר שהסרט התיעודי עוקב אחר התפתחותה של לוקאס פילם ועובדיה באופן מרגש, משעשע ומעמיק. סטפני מורגן מ-Common Sense Media דירגה את הסרט התיעודי כ-4 מתוך 5 כוכבים, שיבחה את הסדרה בערכה החינוכי, כתבה שקטעי מ"אחורי הקלעים" מרתקים, ושיבחה את המסרים החיוביים של מודלים לחיקוי, יצירתיות, התמדה ועבודת צוות. טארה בנט מ-IGN דירגה את הסדרה כ-7 מתוך 10 וכתבה שתיאור יצירתה של "לוקאס פילם" על ידי ג'ורג' לוקאס הוא כסיפור סוחף, וכן שהסדרה מצליחה לתאר את השפעתה של ILM על תעשיית הקולנוע באור & קסם, אך מצאה שהסדרה דחוסה מדי, ואמרה: "הסרט התיעודי קצר מכדי להציג את הסיפור המלא של לוקאס פילם". "אור & קסם", במסד הנתונים הקולנועיים IMDb (באנגלית) "אור & קסם", באתר Rotten Tomatoes (באנגלית) שם הפרק הוא משחק מילים וכפל משמעות. Bucking Bronco (אנ') הוא סוס פרוע צעיר שנטייתו החזקה היא לזרוק מעליו את הרוכב, ומשמש למופעי הרודיאו – התייחסות לעומס העבודה המטורף שהיה בו צוות ILM לקראת סיום העבודה ויציאת הסרט הראשון של מלחמת הכוכבים. המשמעות השנייה מתייחסת לצילומי סצנת המתקפה על כוכב המוות בסרט, שבוצעה תוך כדי נסיעה בחניון החברה מעל דגם ארוך, כשהמצלמה מוצבת על גבי פורד ברונקו (אנ'). קוֹנסֶנזוּס פרושה מִסְכָּם בעברית, לפי האקדמיה ללשון העברית Tom Smyth, All the Winners of the Creative Arts Emmys, Vulture, ‏2024-01-07 (באנגלית)
יחסי אסטוניה–רומניה

יחסי אסטוניה–רומניה הם היחסים הבילטרליים בין אסטוניה ורומניה. היחסים הדיפלומטיים בין אסטוניה וממלכת רומניה כוננו ב-26 בפברואר 1921 וחודשו ב-13 בספטמבר 1991 לאחר פירוק ברית המועצות. אסטוניה פתחה את שגרירותה בבוקרשט בשנת 2015. לפני כן יוצגה אסטוניה ברומניה באמצעות שגרירותה בוורשה, פולין. רומניה יוצגה בתחילה באסטוניה באמצעות הנציגות הרומנית בוורשה משנת 1924, ומשנת 1932 יוצגה באמצעות הנציגות שלה בריגה שבלטביה. ב-1 במאי 1939 הוסמך גם שגריר רומניה בהלסינקי שבפינלנד כשגריר רומניה גם בטאלין. בשנת 2004 הצטרפו שתי המדינות לנאט"ו. באותה שנה הצטרפה אסטוניה לאיחוד האירופי, ואילו רומניה הצטרפה לארגון בשנת 2007. רומניה פתחה את השגרירות שלה באסטוניה בשנת 2016, לאחר שקודם לכן, רומניה יוצגה באסטוניה מהלסינקי. ב-11–12 ביולי 1992 נשיא רומניה יון איליסקו ביקר בטאלין. אסטוניה מחזיקה ברומניה שגרירות בבוקרשט. רומניה מחזיקה באסטוניה שגרירות בטאלין. מדיה וקבצים בנושא יחסי אסטוניה–רומניה בוויקישיתוף היסטוריית היחסים בין המדינות באתר שגרירות אסטוניה ברומניה יחסי אסטוניה–רומניה באתר שגרירות אסטוניה ברומניה
יחסי אסטוניה–קוסובו

יחסי אסטוניה–קוסובו הם יחסי החוץ בין אסטוניה לקוסובו. קוסובו הכריזה באופן חד צדדי על עצמאותה מסרביה ב-17 בפברואר 2008 ואסטוניה הכירה בה ב-21 בפברואר 2008. ממשלות אסטוניה והרפובליקה של קוסובו כוננו יחסים דיפלומטיים בטאלין ב-24 באפריל 2008. לאסטוניה יש כיום 30 חיילים המשרתים בקוסובו כשומרי שלום בכוח קוסובו בראשות נאט"ו. מדיה וקבצים בנושא יחסי אסטוניה–קוסובו בוויקישיתוף "Estonia recognises Republic of Kosovo". Estonian Ministry of Foreign Affairs. 2008-02-21. אורכב מ-המקור ב-4 ביוני 2011. נבדק ב-2009-12-01. {{cite web}}: (עזרה) "Estonia Enters into Diplomatic Relations with Republic of Kosovo". Estonian Ministry of Foreign Affairs. 2008-04-24. נבדק ב-2009-12-01. "Kosovo Force (KFOR)" www.nato.int Link accessed 21-07-09
יחסי בלגיה–רומניה

יחסי בלגיה–רומניה הם היחסים הבילטרליים בין בלגיה ורומניה. היחסים הדיפלומטיים בין ממלכת בלגיה לנסיכויות הרומניות כוננו בשנת 1880. במהלך מלחמת העולם הראשונה לחמו שתי המדינות כחלק ממדינות ההסכמה, אולם במהלך מלחמת העולם השנייה הייתה ממלכת רומניה חלק ממדינות הציר, בעוד בלגיה הייתה חלק מבעלות הברית ונכבשה על ידי גרמניה הנאצית. כיום, שתי המדינות הן חלק מנאט"ו והאיחוד האירופי. ב-1 באוקטובר 2019, נשיא רומניה קלאוס יוהאניס התקבל בבלגיה על ידי פיליפ, מלך הבלגים, לרגל פתיחת פסטיבל Europalia (אנ') שהוקדש לרומניה באותה שנה. במהלך ביקורו לווה הנשיא יוהאניס על ידי שרת החוץ, רמונה מנסקו. כבר יותר מעשרים שנה, היחסים הבילטרליים כוללים היבט נוסף כאות סולידריות בין אזרחים בלגים ורומנים, כלומר התמיכה שניתנה לכפרים רומניים באזורים הכפריים מאז השנים האחרונות של הדיקטטורה של צ'אושסקו, שבשנים האחרונות תועלה בעיקר באמצעות Actie Dorpen Romania / Operation Villages Roumains ('קמפיין הכפרים הרומניים'). רומניה רואה בבלגיה שותפה אמינה באיחוד האירופי ובנאט"ו, ויחסי הסחר, כמו גם ההשקעות הבלגיות ברומניה, נמצאים במגמת עלייה. בלגיה מחזיקה במקום ה-9 כמשקיע זר. בשנת 2018, סך ההשקעות הבלגיות ברומניה הסתכמו ב-2.276 מיליארד יורו. בשנת 2020, רומניה הייתה הלקוחה ה-27 בגודלה של בלגיה (יצוא לרומניה: 2.0 מיליארד אירו) והספקית ה-37 בגודלה (יבוא מרומניה: 1.1 מיליארד אירו). בלגיה רשמה מאזן סחר חיובי של 873.2 מיליון אירו. בלגיה מחזיקה ברומניה שגרירות בבוקרשט. רומניה מחזיקה בבלגיה שגרירות בבריסל. מדיה וקבצים בנושא יחסי בלגיה–רומניה בוויקישיתוף יחסי בלגיה–רומניה באתר משרד החוץ הבלגי
השיטפונות בפקיסטן

האם התכוונתם ל... השיטפונות בהודו–פקיסטן (1992) (אנ') השיטפונות בפקיסטן (2010) השיטפונות בפקיסטן 2016) (אנ') השיטפונות בפקיסטן (2022) השיטפונות בפקיסטן 2023) (אנ')